Evit pezh a sell bloc'heiladur ar Vretoned vezvierien e vez dinac'het kement-se gant meur a zen goulennataet : "N'eo ket gwir, ar Vretoned n'int ket mezvierien. Tud hag a blij dezhe bevañ an hini eo, riboulerien !" emeze. Darn all, ha n'int ket ken disuj, a lavar "ar mezvierezh a oa anezhañ marteze gwechall e Breizh" pe "marteze e kornioù all eus Breizh". Hag un nebeud reoù all a anzav : "Ya, mezvierien omp". Gant piv e teu seurt komzoù tud sujet ? Merc'hed, kouerien, tud eus  Breizh-Izel. Ar memes tra eo evit ar pennoù-kalet : evit darn eo "ar Vretoned tud dalc'hus, a zalc'h o c'hrog, a ya betek penn o jeu". Darn all, avat, a anzav : "ya, re wir eo, pennoù kalet zo ac'hanomp, aheurtet", hag amañ ivez eo gant merc'hed, kouerien ha Breizhizeliz e teu seurt kaozioù.